Mundolinco

Mundolinco es un lingua construida creada par la autor nederlandes Jacob Braakman en 1894.

La cambias plu grande a esperanto inclui:
la elimina de diacritos;
la plural en -i;
la elimina de la afisa per nomes acusativa (ojeto direta);
la elimina de la acorda entre nomes e ajetivos;
la uni de ajetivos e averbos con la fini -e;
cambias a la conjugas de verbos;
alga parolas nova per oposantes en loca de mal-;
parolas plu reconosable per alga de la "table de corelatas" (pe ho per tiu);
afisas nova como la sufisa superlativa -osim- en loca de plej;
la numero grande de radises es de latina.

La plu de sua ideas ia es adotada en otra esperantidos, incluinte ido.

La testo cual introdui mundolinco ia ave un sita de J. J. Rousseau: "Toutes nos langues sont des ouvrages de l'art". ("Tota nosa linguas es obras de arte")

Gramatica

Alfabeta
a, b, c, d, e, f, g, h, i, j, l, m, n, o, p, r, s, t, u, v.
Los es pronunsiada como en elefen, esetante j, cual es pronunsia como i consonantal.
Mundolinco no usa k, q, w, x, y, z.
Articles
el, un.
Nomes
-o (singular), -i (plural), pe: padro, padri.
-a (fema, singular), -u (fema, plural), pe: padra, padru (madre, madres).
Pronomes
La pronomes personal: mi, tu, il, mis, tus, ils.
La pronom refletante: se.
Pronom de relata: ci.
Pronomes de demanda: cihomo, cibestio, ciresso (ci, cual animal, cual cosa).
Pronomes nondefininte: unhomo, nonhomo, resso, nonresso, multi, inmulti, non.
Ajetivos e averbos
Ajetivos e averbos fini con -e.
Ajetivos derivada de nomes: cambia -o o -a a -e, o ajunta -ne, pe nasio > nasione, laboro > labore.
La comparativa es fa par ajunta -iom, la superlativa par ajunta -osime: pe bone, boniom, bonosime.
Ajetivos de posese: mione, tuone, ilone, misone, tusone, ilsone.
Numeros
La numeros 1–10: un, du, tres, cvarto, cvinto, siso, septo, octo, nono, desem.
Numeros plu grande: desem et un, dudesem, dudesem et un, sento, millo, milliono.
Ordinales: ajunta -sime, pe unsime, dusime.
Verbos
Tempos: -os (presente), -es (pasada), -is (pluperfeta), -as (futur), -us (futur anterior), pe parlos (parla)
Modos: ajunta -en- per la sujuntiva o -eb- per la dependente, ante la sufisa per tempo, pe parlebos (ta parla).
Pasiva: -or, etc en loca de -os, etc, pe parlor (es parlada).
Partisipios e jerundios: ajunta -e o -o a la verbo pos la sufisa per tempo, parlose (parlante).
Prefisas: con-, de-, es-, in- (= non), inter-, pro-, re-, arsi- (= arce).
Sufisas: -asio (ata), -ado (resulta), -isto (person).

 Esemplo 

 Mundolinco:
Digne Amiso! Hodie mi factos conesso con el nove universe linco del sinjoro Braakman. Mi perstudies ho linco presimente en cvinto hori ! … Ce ho linco essos el fasilosime del mundo…
 Esperanto:
Digna Amiko! Hodiaŭ mi ekkonis la novan universalan lingvon de sinjoro Braakman. Mi pristudis tiun lingvon rapide en kvin horoj! … Ĉi tiu lingvo estas la plej facila de la mondo…
 Elefen:
Ami diniosa! Oji me ia deveni conosente de la lingua universal nova de senior Braakman. Me ia studia rapida esta lingua en sinco oras! ... Esta lingua es la plu fasil en la mundo...

 Referes 
 Braakmann, J. System voor eene internationale Reis- of Handelstaal: onder der naam van El Mundolinco, Dat is Wereldtaal. 2nd edition. Noordwijk, J.C. van Dillen, 1894.

Category:LAI